|  |  |
| --- | --- |
|  | **Pedagógusok Demokratikus Szakszervezete**1085 Budapest Somogyi Béla u. 20.Levelezési cím: 1444 Budapest Pf. 261.T: (1)214-5842 T/F: (1)266-3464pdsz@t-online.hu [www.pdsz.hu](http://www.pdsz.hu) |

HA SIKER, AKKOR JÁR A JUTALOM!

Tisztelt Államtitkár Úr!

A Pedagógusok Demokratikus Szakszervezete (PDSZ) felszólítja az EMMI-t és az ITM-et, hogy a kormányzat által sikeresnek ítélt digitális oktatási időszak végrehajtó szereplőinek felmerült költségeit, egyszeri készpénz, vagy béren kívüli juttatás (cafetréria) formájában ellensúlyozza.

Ahogy azt szakszervezetünk felmérése is igazolta, a pedagógusok az iskolabezárások ideje alatt jelentős többletmunkát végeztek, munkavégzésükhöz jellemzően saját eszközeiket, infrastruktúrájukat használták, azt sok esetben saját költségükre voltak kénytelenek fejleszteni.

Fentiek alapján a PDSZ pedagógusonként nettó 100e Ft értékű egyszeri juttatás kifizetését kéri a kollégák részére, mellyel egyben a sikert is honorálhatná az oktatásirányítás.

Fenti követelésünk azért is megszívlelendő, mert az őszi iskolakezdés még tartogathat nehézségeket a pedagógusok számára, fontos, hogy ezek leküzdésében motiváltak legyenek.

A PDSZ Országos Választmánya nevében

Komjáthy Anna a választmány elnökhelyettese

Budapest, 2020. augusztus 3.